Kari Buen

**Kari Buen** (også kjent som Kari Brynjulfsson; 1938–2025) var en norsk billedhugger fra Hjartdal. Kari Buen er særlig kjent for sitt arbeid med relieff, skulpturer, treskjæringsarbeid og tegninger.

Hun studerte ved Kunstskolen i Trondheim under Karl Johan Flaathe i perioden 1958–1960, ved Statens kunstakademi i Oslo under Per Palle Storm og Roar Wold i årene 1963–1966 og 1973–1974, ved Rauland-akademiet under Knut Skinnarland i 1978–1979, og debuterte på Høstutstillingen i Oslo i 1960.

Omtale i *[[Aftenposten]]* 2018 (80-årsmarkering): «I løpet av sitt kunstnervirke har hun stått for en rekke minnesmerker i form av relieffer og portrettbyster, hovedsakelig i Telemark, hvor hun kommer fra, men også ellers i landet. Blant minnesmerkene er relieffet av Bondeopprøret i Ambjørndalen 1540 å regne som et hovedverk. Dette står ved Hjartdal kyrkje. Hun har også utformet en rekke statuetter til priser og premier. Arbeidene er for det meste utført i bronse eller steingods. Kunstneren er kjent for sine karakteristiske og levende portretter, samt for sine fabulerende og folkelige motiver, ofte hentet fra Telemarks kulturhistorie. Hun har arbeidet i en naturalistisk stil, og er opptatt av rytme og bevegelse i sine skulpturer.»

## Verksliste (utvalg)
### Offentlige minnesmerker (utvalg)
* 1980: Minnesmerke over spelemannen Gjermund Haugen (1914–1976), ved Notodden kirke
* 1988: Minnesmerke over kunstner og gullsmed Thorbjørn Lie-Jørgensen (1900–1961), ved Notodden kirke
* 1990: Minnesmerke (relieff) over bondeopprøret i Hjartdal i 1540, ved Hjartdal kirke 
* 1991: Minnesmerke over Hæge og Eivind Tveiten, ved Eidsborg stavkirke og Vest-Telemark museum
* 1993: Bauta til minne om Helena Bu Dagestad (1867–1947), ved Vinje kirke, Voss
* 1999: Bauta til minne om juristen, stortingsmannen og nynorskforkjemperen Ketil Skogen (1884–1970), Gvarv, Midt-Telemark
* 2000: Minnesmerke over Anne Bamle (1884–1972), ved Heddal bygdetun, Notodden
* 2000: Minnesmerke over atleten Helge Løvland (1890–1984), Froland
* 2000: Minnesmerke over spelemannen Anders Kjerland (1900–1989), Granvin
* 2000: Plakett for Anne Bamle (1884–1972), ved Heddal bygdetun – Anne Bamle var en bunadstilvirker fra Telemark som var kjent blant annet for å ha tilvirket øst-telemarksbunad til kronprinsesse Märtha
* 2001: Minnesmerke over offiser og generalmajor Olaf Rye (1791–1849), Bø i Telemark. 
* ?: Minnesmerke over komponisten Eivind Groven (1901–1077) og spelemannen Olav Groven (1895–1929), ved Eidsborg stavkirke og Vest-Telemark Museum
* ?: Minnesmerke over fløytisten Alf Andersen (1928–1962), ved Notodden kirke
* ?: Minnesmerke over lyrikeren Olav Skogen (1903–1960), ved Notodden kirke.
* ?: Minnesmerke over «bygdehøvdingen» Ola Perstølen (1877–1969), Ål
* ?: Minnesmerke over spelemannen Kristian Øvrevollseie (1910–1973), Hovet i Hol kommune
* ?: Minnesmerke over forkynner og hjelpearbeider Alma Halse (1907–1969), Alta

### Figurer (utvalg)
* «Jenta under Gaustafjell» (Segna om Tirilill Tove)
* «Jenta under Drøymarnuten»
* «Fugge-Kari 1» – motivet er Kari Varen fra Åmotsdal (født i 1772), som var en kjent kveder 
* «Fugge-Kari 2»
* «Olea Crøger» – Olea Crøger (1801–1855) er kjent for sitt arbeid med å samle inn folkeviser, også i samarbeid med Magnus Brostrup Landstad
* "Anne Bamle", se over (laget både som plakett og figur)
* «Valdresjenta»
* Fykerudstatuetten, Lars Fykerud 
* «Heddalsjenta» (Heddal Sparebanks kulturpris)
* Hjartdal kommunes kulturpris
* «Agnes»
* «Signe Marie»
* «Dagny»

### Veggrelieffer (utvalg)
* «Kivlemøyane»
* «Mor Greivjord» (Segna om kona som tok til seg ungar under Svartedauden)
* «Myllarguten» 
* «Maria og Jesusbarnet»

## Familie
Kari Buen kom fra den kjente kunstnerslekten Buen fra Jondalen og Tuddal, og var datter av spelemannen Anders A. Buen og kvedaren Margit Buen, og søster av folkemusikerne Hauk Buen, Knut Buen og Agnes Buen Garnås.

I studietiden giftet hun seg med fiolinisten Hans Brynjulfsson. I voksen alder flyttet hun tilbake til Telemark, og bodde på Notodden, i Tuddal, på Notodden og i Hjartdal. 

## Referanser


## Eksterne lenker
* Kari Buen som student ved Kunstskolen (1958) via Digitaltmuseum